Are 17 ani și este la un pas de Chelsea! Londonezii au pus ochii pe "Messinho"
Clubul londonez este pe cale să realizeze o lovitură importantă pe piața transferurilor
Se pare că Chelsea a ajuns la un acord cu tânărul brazilian în vârstă de 17 ani, Estevao 'Messinho' Willian. Potrivit arhicunoscutului Fabrizio Romano, acordul este verbal, iar Willian ar urma să se alăture echipei de pe "Stamford Bridge" în vara anului 2025, odată ce împlinește vârsta de 18 ani.
Chelsea va trebui să plătească o sumă de cel puțin 30 de milioane de euro, plus bonusuri suplimentare, către Palmeiras pentru serviciile sale.
Supranumit 'Messinho' datorită comparațiilor cu geniul argentinian Lionel Messi, tânărul atacant a atras atenția mai multor cluburi de top, printre care Barcelona, Paris Saint-Germain și Arsenal.
???????????? Chelsea want to seal Willian Estevão deal as soon as possible after personal terms agreed, as reported.
Negotiations underway with Palmeiras while #CFC want to get it done in the next days to avoid any surprise.
Chelsea believe he’s generational talent and big opportunity. pic.twitter.com/49XUrFzeXR
— Fabrizio Romano (@FabrizioRomano) May 9, 2024
Cifrele lui Messinho
În acest sezon, alături de Palmeiras, brazilianul și-a trecut în cont:
- 19 meciuri jucate
- Șapte goluri marcate
- Trei pase decisive livrate
- 896 de minute prestate în tricoul "verdao"
- 10 milioane de euro este cota de piață estimată pentru tânărul winger, conform site-urilor de specialitate.
Ce urmează pentru Chelsea în Premier League
Chelsea are programată o întâlnire cu Nottingham Forest sâmbătă, 11 mai, de la orele 19:30. În campionat, londonezii sunt clasați pe poziția a șaptea, la doar două puncte de locul șase, ocupat de Newcastle United.
Urmăriți SPORT.RO și pe Google News